b"\n_START_ARTICLE_\nFil\xc3\xb3 (geologia)\n_START_PARAGRAPH_\nUn fil\xc3\xb3, en geologia, \xc3\xa9s un dip\xc3\xb2sit mineral sobreimposat format per l'ompliment d'esquerdes i caracteritzat pel poc gruix respecte a la longitud. Els minerals del fil\xc3\xb3 estan en estat cristal\xc2\xb7litzat._NEWLINE_Els filons es formen quan els minerals constituents, transportats en soluci\xc3\xb3 aquosa dintre de la massa rocosa, es dipositen mitjan\xc3\xa7ant precipitaci\xc3\xb3 qu\xc3\xadmica. El flux hidr\xc3\xa0ulic implicat \xc3\xa9s del tipus hidrotermal._NEWLINE_La pot\xc3\xa8ncia (gruix) del fil\xc3\xb3 pot arribar a desenes de metres; generalment, va disminuint cap als extrems fins a reduir-se en certs casos a uns mil\xc2\xb7l\xc3\xadmetres. Tamb\xc3\xa9 la llargada n'\xc3\xa9s molt variable; normalment, s\xc3\xb3n de desenes de metres, per\xc3\xb2 n'hi ha de m\xc3\xa9s de 100 km.\n_START_SECTION_\nMineralitzaci\xc3\xb3 i filons\n_START_PARAGRAPH_\nEls filons s\xc3\xb3n de gran import\xc3\xa0ncia per al dip\xc3\xb2sit dels minerals gr\xc3\xa0cies a la mineralitzaci\xc3\xb3 que se'n fa a prop. Entre els exemples, n'hi ha l'or. En molts dels filons explotats durant la febre de l'or del segle XIX, el mateix fil\xc3\xb3 era la mena d'on s'extreia l'or._NEWLINE_En canvi, en la majoria de les mines modernes, la mena es compon del fil\xc3\xb3 i part de la roca que l'envolta. A m\xc3\xa9s, l'or normalment no es veu a ull nu i la quantitat de material remogut \xc3\xa9s enorme comparat amb els m\xc3\xa8todes antics. Per aix\xc3\xb2, actualment els filons d'origen hidrotermal no s\xc3\xb3n l'objectiu exclusiu de la mineria moderna."